Príloha č. 3

Kúpna zmluva

(návrh)

## Článok 1

### **Zmluvné strany**

* 1. **Objednávateľ :**

|  |  |
| --- | --- |
| Obchodné meno:  | Mestské kultúrne stredisko v Sabinove  |
| Sídlo dodávateľa: | Janka Borodáča 18, 083 01 Sabinov |
| Oprávnená osoba:  | Mgr. Jozef Váhovský, riaditeľ |
| IČO:  | 00149683 |
| DIČ: | 2020711308 |
| IČ DPH: | neplatca DPH |
| Email:  | riaditel@kulturnestredisko.sk |
| Telefón:  | 0905 275 990 |
| Bankové spojenie: | Všeobecná úverová banka, a.s. |
| IBAN:  | SK81 0200 0000 0000 1163 2572 |
| Kontakt: | Zuzana Hudáčová,0903 218 327, zuzana.hudacova@kulturnestredisko.sk |

 *(ďalej len ,,Objednávateľ“)*

**1.2** **Dodávateľ** :

|  |  |
| --- | --- |
| Obchodné meno:  |  |
| Sídlo dodávateľa: |  |
| Oprávnená osoba:  |  |
| IČO:  |  |
| DIČ: |  |
| IČ DPH: |  |
| Email:  |  |
| Telefón:  |  |
| Bankové spojenie: |  |
| IBAN:  |  |
| Kontakt: |  |

 *(ďalej len ,,Dodávateľ“)*

**Článok 2**

**Predmet zmluvy**

* 1. Podkladom pre uzavretie tejto zmluvy je ponuka dodávateľa zo dňa DD.MM.RRRR. Táto zmluva je uzatvorená v súlade s §56 zákona č. 343/2015 Z.z. o verejnom obstarávaní a o zmene a o doplnení niektorých zákonov ( ďalej len „ZVO“ ).
	2. Predmetom zmluvy je **„Obstaranie interiérového vybavenia pre mestskú knižnicu“**

(ďalej len „predmet kúpy“),

* 1. Súčasťou predmetu zmluvy je kompletná dodávka podľa bodu 2.2 tejto zmluvy.
	2. Dodávateľ potvrdzuje, že sa v plnom rozsahu oboznámil s predmetom a rozsahom zmluvy.

* 1. Miesto dodania je Mestské kultúrne stredisko v Sabinove, Janka Borodáča 18, 083 01 Sabinov.

**Článok 3**

**Cena**

* 1. Cena v rozsahu článku 2. je zmluvnými stranami dohodnutá ako pevná cena vrátane DPH v nasledovnej výške XXXXX,XX € (slovom: xxxxx)

|  |  |
| --- | --- |
| Zmluvná cena bez DPH:  | **XX.XXX,XX €** |
| DPH 20 %:  | **x.xxx,xx €** |
| Zmluvná cena vrátane DPH:  | **XX.XXX,XX €** |

* 1. Pevná cena zahŕňa všetky výkony a náklady, vrátane všetkých súbežných nárokov dodávateľ, ako obchodné prirážky, dovozné prirážky a všetky vedľajšie rozpočtové náklady, vrátane nákladov na dopravu a colné poplatky.
	2. Cena nemôže byť menená jednostranným úkonom žiadnej zmluvnej strany.
	3. Zmluvná cena je stanovená v zmysle §3, zákona NR SR č.18/1996 Z.z. o cenách v znení neskorších predpisov, ako cena pevná.

**Článok 4**

**Platobné podmienky**

* 1. Dodávateľ bude fakturovať dodávku a vykonané práce podľa jednotlivých položiek rozpočtu. Odberateľ a dodávateľ sa dohodli, že dodávateľ ku dňu podpísania zmluvy vyhotoví predfaktúru vo výške 50 % zmluvnej ceny s DPH. Po prijatí platby za predfaktúru dodávateľ vystaví daňový doklad k prijatej platbe. Splatnosť predfaktúry je 3 dni odo dňa jej vystavenia a doručenia objednávateľovi. Po dodaní tovaru dodávateľ vystaví konečnú, vyúčtovaciu faktúru, ktorej splatnosť je 10 dní.
	2. Faktúra bude uhradená dodávateľovi len vtedy, ak bude vyhotovená v zmysle platných daňových predpisov a ak dodávateľ doloží pri konečnej faktúre aj protokol o odovzdaní a prevzatí tovaru podpísaný zodpovednou osobou objednávateľa.
	3. Platba za faktúry sa uskutoční bankovým prevodom na účet dodávateľa v eurách /EUR/.

**Článok 5**

**Termín, dodacie podmienky**

* 1. Dodávateľ sa zaväzuje predmet zmluvy špecifikovaný v čl. 2 dodať a odovzdať **najneskôr do 3 mesiacov od účinnosti tejto zmluvy**. Vlastníctvo k predmetu kúpy prechádza na objednávateľa až po úplnom uhradení zmluvnej ceny na účet dodávateľa. Dodávateľ preberá v plnom rozsahu zodpovednosť za bezpečnosť a ochranu zdravia vlastných pracovníkov a ostatných osôb bezprostredne dotknutých realizáciou dodávky.
	2. Dodávateľ sa zaväzuje dodržiavať pri plnení predmetu zmluvy platné právne predpisy bezpečnosti a ochrane zdravia pri práci a o požiarnej ochrane.
	3. Akékoľvek mimoriadne skutočnosti, hlavne vo vzťahu k termínom dodania tovaru a k rozsahu a kvalite je dodávateľ povinný objednávateľovi oznámiť bez zbytočného odkladu.
	4. Dodávateľ prehlasuje, že:
* preveril všetky podklady a skutočnosti potrebné na dodanie predmetu zmluvy, uznáva ich za dostačujúce a úplné, je schopný dodať a uskutočniť obstaranie a dodanie podľa týchto podkladov bez dodatkov a zvýšenia ceny.
	1. Dodávateľ sa zaväzuje, že obchodné, technické a iné informácie a skutočnosti, ktoré mu boli zverené zmluvným partnerom, nesprístupní tretím osobám bez jeho písomného súhlasu, ani tieto informácie a iné skutočnosti nepoužije pre iné účely než pre plnenie tejto zmluvy.

**Článok 6**

**Odovzdanie a prevzatie**

* 1. Predmetom odovzdania a prevzatia bude predmet zmluvy v celku. Za deň splnenia zmluvného záväzku dodávateľa podľa tejto zmluvy sa považuje deň podpísania protokolu o odovzdaní a prevzatí predmetu zmluvy oboma zmluvnými stranami.
	2. Dodávateľ je povinný písomne oznámiť objednávateľovi najneskôr 1 deň vopred, kedy bude predmet zmluvy pripravený k odovzdaniu.
	3. K termínu odovzdania a prevzatia je dodávateľ povinný dať objednávateľovi všetky doklady pre riadne prevzatie predmetu zmluvy, napr.:
* certifikát daného tovaru, ak existuje
* návody na obsluhu, udržiavanie dodaného tovaru
	1. Objednávateľ bez zbytočného odkladu od výzvy dodávateľa začne preberacie konanie. O priebehu preberacieho konania spisujú zmluvné strany protokol v dvoch vyhotoveniach, ktoré podpíšu oprávnené osoby, ktoré sa ho zúčastnili. Odovzdávací protokol okrem základných údajov bude obsahovať:
* súpis zistených vád, prípadne nedodaných tovarov
* dohodu o lehotách ich odstránenia
* súpis odovzdaných dokladov
* dátum a podpisy oprávnených zástupcov zmluvných strán

Odstránenie vád si zmluvné strany potvrdia písomným záznamom, ktorý podpíšu ich oprávnení zástupcovia.

**Článok 7**

**Záruka**

* 1. Dodávateľ sa pri dodržiavaní dohodnutých platobných podmienok zaväzuje, že počas trvania záručnej doby odstráni podľa nasledovných ustanovení všetky nedostatky obmedzujúce funkčnosť predmetu kúpy, ak tieto spočívajú v jeho chybnej konštrukcii, materiáli alebo chybnom vyhotovení.
	2. Zo záruky sú vylúčené také nedostatky, ktoré boli spôsobené konaním tretích osôb. Záruka sa nevzťahuje na náhradu tých častí, ktoré podliehajú prirodzenému opotrebovaniu.
	3. Záruka okamžite zaniká, ak objednávateľ alebo tretia, nie dodávateľom výslovne splnomocnená osoba urobí na dodaných zariadeniach tvoriacich predmet kúpy zmeny alebo prevedie opravy bez písomného súhlasu dodávateľa.
	4. Záručná lehota je **60 mesiacov** a začína plynúť dňom podpísania protokolu o odovzdaní a prevzatí predmetu zmluvy oboma zmluvnými stranami. V prípade, že bude predmet kúpy prevzatý s vadami, záručná lehota začne plynúť až dňom podpísania záznamu o odstránení týchto vád v zmysle bodu 6.4 tohto článku.
	5. Záručná doba sa predlžuje u jednotlivých častí dodávky o dobu odstraňovania prípadných závad.

**Článok 8**

**Kontaktné osoby pri plnení zmluvy**

* 1. Za realizáciu zo strany objednávateľa je zodpovedná:

Zuzana Hudáčová, 0903 218 327, zuzana.hudacova@kulturnestredisko.sk

* 1. Za realizáciu zo strany dodávateľa je zodpovedný:
* XXXXXX – xxxxxxxxxxxxxxxxxxxxx, XXXX XXX XXX
* XXXXXX – xxxxxxxxxxxxxxxxxxxxx, XXXX XXX XXX
* tel. č. XXX/ XXXXXXX, fax č. XXX/XXXXXXXX

**Článok 9**

**Vyššia moc**

* 1. Dodávateľ nezodpovedá za neplnenie dohodnutých zmluvných záväzkov, ak k ich neplneniu došlo bez jeho zavinenia v dôsledku vyššej moci. Za vyššiu moc sa považujú také udalosti, ktoré boli pri uzavretí tejto zmluvy neznáme, nepredvídateľné ako štrajky, vojnové udalosti, živelné pohromy, výbuchy, teroristické útoky a dopravné nešťastia.
	2. Dodávateľ a objednávateľ majú právo v prípade takýchto udalostí, ktoré trvajú dlhšie ako 24 mesiacov odstúpiť od zmluvy, a to vtedy, ak sa zmluvní partneri jednomyseľne dohodnú vyrovnať navzájom svoje finančné pohľadávky takým spôsobom, že ani jeden z nich nebude mať zo zrušenia zmluvy finančné výhody.

**Článok 10**

**Sankcie**

* 1. V prípade, že objednávateľ nedodrží platobné podmienky, uvedené v čl. 4 tejto zmluvy, má dodávateľ právo na uplatnenie úroku z omeškania voči druhej zmluvnej strane vo výške 0,02 % z nezaplatenej (fakturovanej) čiastky za každý deň omeškania, max. však do výšky 5% tejto ceny. Uplatnenie tohto práva oznámi dodávateľ objednávateľovi formou faktúry.
	2. V prípade, že dodávateľ nedodrží dohodnuté termíny, uvedené v čl. 5 tejto zmluvy, má objednávateľ právo na uplatnenie úroku z omeškania od druhej zmluvnej strany vo výške 0,02 % z ceny nedodaného tovaru za každý deň omeškania, max. však do výšky 5 % tejto ceny.

**Článok 11**

**Celistvosť a písomná forma zmluvy**

* 1. Neoddeliteľnou súčasťou zmluvy sú nasledovné prílohy:
* Príloha č. 1: vyplnený Výkaz – Výmer s identifikačnými údajmi dodávateľa, s pečiatkou a podpisom.
	1. Dodatočné ústne dohody nie sú prípustné. Akýkoľvek dodatok k tejto zmluve je možný iba v písomnej forme, pričom musí byť podpísaný oboma zmluvnými stranami.

**Článok 12**

**Záverečné ustanovenia**

* 1. Akékoľvek zmeny tejto zmluvy, alebo doplnky k nej musia byť vyhotovené v písomnej forme ako dodatky ku zmluve v rovnakom množstve rovnopisov, ako je základná zmluva, pričom platnosť nadobudnú až po podpise obidvomi zmluvnými stranami.
	2. Akékoľvek záväzkové právne vzťahy vzniknuté medzi odberateľom a dodávateľom pred nadobudnutím účinnosti tejto zmluvy, alebo mimo túto zmluvu, sa riadia všeobecnými legislatívno-právnymi predpismi, pokiaľ sa zmluvné strany nedohodnú inak.
	3. Zmluvné strany sa dohodli, že písomnosť týkajúca sa vzťahov z tejto zmluvy sa považuje za doručenú, len čo ju druhá zmluvná strana prevezme a jej prijatie potvrdí svojím vlastnoručným podpisom, alebo podpisom inej osoby oprávnenej na prijímanie písomností.
	4. Zmluvné strany sa dohodli, že účinky doručenia písomnosti nastanú aj dňom odmietnutia ich prevzatia druhou zmluvnou stranou alebo ak neboli prevzaté v odbernej lehote, posledným dňom tejto lehoty alebo dňom kedy sa odosielateľovi vrátila zásielka ako nedoručená. Zmluvné strany sa dohodli, že všetky písomnosti budú doručované na adresy zmluvných strán uvedených v záhlaví zmluvy.
	5. Táto zmluva je vyhotovená v dvoch rovnopisoch pre každú zmluvnú stranu, pričom každý z rovnopisov má rovnocennú hodnotu a považuje sa za originál.
	6. Obidve zmluvné strany vyhlasujú, že túto zmluvu uzatvárajú dobrovoľne po dôkladnom oboznámení sa s jej obsahom, nie v stave tiesne za nápadne nevýhodných podmienok a že plne rozumejú dohodnutým zmluvným podmienkam, ktoré prijímajú a zaväzujú sa ich plniť na znak čoho zmluvu podpisujú.
	7. Zmluvné strany sa dohodli, že právne vzťahy neupravené touto zmluvou sa riadia príslušnými ustanoveniami zákona č. 513/1991 Zb. Obchodný zákonník v znení neskorších predpisov a súvisiacimi platnými právnymi predpismi Slovenskej republiky.
	8. Táto zmluva nadobúda platnosť a účinnosť dňom jej podpísania obidvomi zmluvnými stranami. Zmluvné strany berú na vedomie, že zmluva podlieha režimu povinne zverejňovaných zmlúv v zmysle § 5a zákona č. 211/2000 Z. z. o slobodnom prístupe k informáciám v znení neskorších predpisov. Zmluvné strany súhlasia so zverejnením zmluvy v celom rozsahu.

V Sabinove dňa V  dňa

...................................... ......................................

Za objednávateľa: Za dodávateľa:

Mgr. Jozef Váhovský

riaditeľ MsKS